|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA I UPRAVE** |
| **UPRAVA ZA ZATVORSKI SUSTAV**  **I PROBACIJU**  **Zatvor u Gospiću** |
|  |

RKP: 3236

Matični broj: 03345971

OIB: 22146074849

Grad: Gospić

Ulica : Senjskih žrtava 15

Razina: 11

Razdjel: 109

Šifra djelatnosti:8423

Šifra grada: 130

Oznaka Razdoblja: 01.01.-30.06.2023.

Zakonski predstavnik: Petar Rukavina, upravitelj

**B I LJ E Š K E**

**UZ GODIŠNJE FINANCIJSKO IZVJEŠĆE 01.01.-30.06.2023.**

**UVOD:**

Zatvor u Gospiću ustrojstvena je jedinica Uprave za zatvorski sustav i probaciju Ministarstva pravosuđa i uprave. Zatvor je ustrojen u cilju izvršenja kazne zatvora izrečene u prekršajnom, kaznenom i drugom sudskom postupku. Svrha zatvora jest briga o zatvorenicima tijekom izdržavanja kazne te resocijalizacija i priprava za život na slobodi, što čini njegovu osnovnu djelatnost. Rad Zatvora u Gospiću financira se iz sredstava Državnog proračuna te dijelom iz prihoda ostvarenih vlastitom djelatnošću kroz aktivnosti Odjela za rad i strukovnu izobrazbu zatvorenika, gdje se sukladno zakonskim odredbama zatvorenike potiče na rad i omogućuje im se rad temeljem Zakona o izvršavanju kazne zatvora (NN 14/21) i Pravilnika o radu i raspolaganju novcem zatvorenika (Narodne novine 67/2022). U okviru vlastite djelatnosti Zatvor je nositelj regijske proizvodnje hrane, prvenstveno proizvodnje svinjskog mesa i krumpira za potrebe ishrane zatvorenika kako Zatvora u Gospiću tako i ostalih zatvora unutar zatvorskog sustava. Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja vlastitih prihoda kaznenih tijela (Narodne novine 114/2015)

Izvori financiranja su:

11 – Državni proračun

31- Vlastiti prihodi ( prihodi od: prodaje proizvoda, pruženih usluga fizičkog rada, sprovođenja, društvene prehrane,usluga kopiranja, rabata zatvorske prodavaonice, prodaje ambalaže, ostali nespomenuti prihodi)

52 –Ostale pomoći i darovnice – poticaji u poljoprivredi doznačeni putem APPRR

Zakonski predstavnik i odgovorna osoba Zatvora u Gospiću: Petar Rukavina, upravitelj.

Bilješke sastavila: Božica Pavelić, voditelj Odjela financijsko-knjigovodstvenih poslova

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2023. GODINE**

**6 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2023. godine iznose 1.731.945,82 € veći su za 18,9 % od ostvarenog u izvještajnom razdoblju prethodne godine, što je rezultat ostvarenih većih prihoda iz proračuna, te većih prihoda od prodaje robe i pruženih usluga

**614 - POREZI NA ROBU I USLUGE**

Ostvareni prihodi iznose 32.875,51 € a odnose se na prihod iz proračuna od naknada za priređivanje igara na sreću za financiranje projekta „ U svijetu pčela“ u iznosu 9.189,29 € te projekta „Život s pčelama“ u iznosu 23.686,22 € koje provodi udruga civilnog društva HUP Pčelinjak u Zatvoru u Gospiću prema ugovoru sa Ministarstvom pravosuđa.

**63 - POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Ostvareni prihodi iznose 13.605,95 € manji su za 18,4 % od ostvarenog u izvještajnom razdoblju prethodne godine, a ostvareni su s osnova poticaja u poljoprivredi iz DP i temeljem prijenosa EU sredstava.

## 64 - PRIHODI OD IMOVINE

Navedeni prihodi u ukupnom iznosu od 0,08 € ostvareni su s osnova kamata za sredstva na žiro-računu

**65 - PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Ostvareni prihodi iznose 739,33 € a ostvareni su od rabata zatvorske prodavaonice. Prihodi su manji za 66,6 % od ostvarenog u izvještajnom razdoblju prethodne godine.

**66 – PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

U iznosu od 55.024,24 € kao:

* prihodi od prodaje proizvoda i robe u iznosu 6.687,43 €
* prihodi od isporuka proizvoda unutar sustava u iznosu 43.510,13 €
* pruženih usluga u iznosu 4.826,68 €
* donacije od pravnih i fizičkih osoba izvan općeg proračuna u iznosu od 0 €

Ostvareni prihodi veći su za 31,1 % od ostvarenog u izvještajnom razdoblju prethodne godine

**67 – PRIHODI IZ NADLEŽNOG PRORAČUNA**

Iznose 1.629.700,71 € i veći su za 16,7 % od ostvarenog u izvještajnom razdoblju prethodne godine

**68 – KAZNE, UPRAVNE MJERE I OSTALI PRIHODI**

- U iznosu od 0,00 €

**3 - RASHODI POSLOVANJA**

Ostvareni rashodi poslovanja iznose 1.739.468,47 € i veći su za 16,6 % od ostvarenog u izvještajnom razdoblju prethodne godine, što je rezultat povećanja rashoda za zaposlene - za 12 %, materijalnih rashoda za 28 % financijskih rashoda za 15 %, te ostalih rashoda za 53 %.

**31 - Rashodi za zaposlene** iznose 1.227.997,07 € i veći su za 12 % od ostvarenog u izvještajnom razdoblju prethodne godine što je rezultat redovnog povećanja 0,5% po godini staža, povećanja osnovice plaće te povećanja prekovremenog rada. Uočen je rast rashoda:

* za prekovremeni rad u visini 59,3 % uzrokovano nedostatkom djelatnika zbog bolovanja korištenja godišnjeg odmora.
* ostalih rashoda za zaposlene za 24,8 % uzrokovano isplatnom otpremnina za djelatnike prilikom odlaska u mirovinu.

**32 - Materijalni rashodi** ukupno iznose 478.132,07 € i veći su za 28,1 % što je rezultat utjecaja inflacije i rasta cijena te povećanja aktivnosti (veći broj zatvorenika) a posebno se izdvajaju:

* 3211 – službena putovanja za 75 % zbog povećanih aktivnosti (izobrazbe, seminari, tečajevi)
* 3212 – naknada za prijevoz za 31,3 % zbog povećanja naknade po prijeđenom kilometru i većeg broja isplata terenskog dodatka (povećanje broja sprovođenja)
* 3221 – uredski materijal za 34,1% zbog decentraliziranog sustava nabave higijenskog i potrošnog materijala za zatvorenike
* 3222- materijal i sirovine za 43,4% zbog povećanja broja zatvorenika i rasta cijena
* 3223 – energija, povećanje za 21,1% uzrokovano rastom cijene energenata
* 3224 – materijal i dijelovi za tekuće održavanje za 55,6% uzrokovano nabavom materijala za održavanje zgrada i opreme
* 3225 – sitni inventar i autogume za 20,2% zbog nabave madraca za zatvorenike, tlakomjera, blendera za kuhinju, uredskih stolica i kalkulatora
* 3227 – službena radna i zaštitna odjeća – povećanje za 185,2 % uzrokovano nabavom radne odjeće i obuće za zatvorenike budući je tijekom godine izostala opskrba putem Ministarstva pravosuđa - Središnjeg ureda

Rashodi za usluge ostale su na razini izvještajnog razdoblja prethodne godine.

U strukturi rashoda za usluge uočava se povećanje na pozicijama:

3223 – Usluge promidžbe i informiranja 351,9% uzrokovano objavom natječaja za popunjavanje radnih mjesta

3234 – komunalne usluge za 14,7 % što je uzrokovano rastom cijena komunalnih usluga

3236- zdravstvene i veterinarske usluge za 72,9% uzrokovano povećanim troškovima liječenja zatvorenika

3291 – naknade za rad predstavničkih i izv. Tijela 23,6% uzrokovano većim isplatama naknada za rad zatvorenicima

3293 – Reprezentacija za 164% - uzrokovano pojačanim aktivnostima vezanim za poslovanje (organizacija sastanaka i posjete predstavnika ministarstava)

**34 – FINANCIJSKI RASHODI**

Iznose 463,82 € i veći su za15,7% od ostvarenog u izvještajnom razdoblju prethodne godine, a odnose se na bankarske usluge HPB-a.

**369 – PRIJENOSI IZMEĐU PRORAČUNSKIH KORISNIKA ISTOG PRORAČUNA**

Nismo imali rashoda.

**38 – OSTALI RASHODI**

Iznose 32.875,51 € a odnose se na isplatu sredstava udruzi HUP Pčelinjak za provođenje projekta „U svijetu pčela“ i „Život s pčelama“ u Zatvoru u Gospiću temeljem ugovora sa Ministarstvom pravosuđa.

**7 – PRIHODI OD PRODAJE NEFINANCIJSKE IMOVINE**

Nisu ostvareni u izvještajnom razdoblju.

**4 – RASHODI ZA NABAVU NEFINANCIJSKE IMOVINE**

Ostvareni su u iznosu 27.270,81 € za nabavu:

* 2 uredska stola – 186,00 €
* Perilica rublja – 686,25 €
* Automobil Škoda Octavia – 25.867,68 €
* 4 rasplodna ovna (osnovno stado) – 530,88 €

**X006 – VIŠAK PRIHODA**

**0**

**Y006 – MANJAK PRIHODA**

Iznosi 126,67 €

što je rezultat razlike između utvrđenog manjak prihoda i primitaka u iznosu 36.840,33 € i viška prihoda prenesenog u iznosu: 36.713,66 €

**Zaključak**

Na utvrđeni manjak prihoda u izvještajnom razdoblju utjecao je ostvareni manjak prihoda poslovanja u iznosu 9.569,52 € i manjak prihoda od nefinancijske imovine u iznosu 27.270,81 € te preneseni višak u iznosu 36.713,66 €

# B I LJ E Š K E

**UZ IZVJEŠTAJ O OBVEZAMA**

* 1. **- 30.06.2023. GODINE**

**V006 - PROMJENE**

* stanje obveza na kraju izvještajnog razdoblja iznosi: 334.737,47 € a čine ga:
  + na nedospjele obveze 334.737,47 €

Nedospjele obveze odnose se na:

Obveze za povrat u proračun bolovanja preko 42 dana u iznosu 61.611,83 €

Obveze za materijalne rashode u iznosu 46.401,96 €

Plaća za lipanj 2023. u iznosu 225.967,49 €

Obveze za povrat u proračun – naknada štete zaposlenika na službenom vozilu u iznosu 756,19 €\*

-\* 11.08.2020. djelatniku je utvrđena obveza naknade štete na službenom vozilu iz leasinga, počinjena 2018.g. Trošak popravka vozila platilo je Ministarstvo pravosuđa u iznosu 41.023,46 kn.. Sporazumom je djelatniku omogućena otplata u 36 rata, te se naknađena sredstava putem obustave s plaće, doznačuju u Državni proračun.